**Juniori-STPS Säännöt joukkuetoimintaan 2025**

Kuva, joka sisältää kohteen logo, Grafiikka, symboli, teksti

Kuvaus luotu automaattisesti

Säännöt on luotu joukkuetoiminnan sujuvuuden kannalta

1. Joukkuetoimintaan linjat luovat seuran hallitus ja toimihenkilöt ja ne keskustellaan yhteistyössä valmennuksen kanssa
2. Ylin päätäntävalta toiminnoissa on seuran hallinnolla, toimintaa johtaa seuran toiminnanjohtaja, joukkuetoiminnassa päävastuullisina ovat joukkueen valmentaja ja joukkueenjohtaja. Raportointivastuu on toiminnanjohtajalle.
3. Yhteinen suunnitelma oman joukkueen toiminnasta tehdään kauden alussa ja tarvittaessa kauden aikana pidetään vanhempainpalavereja, missä keskustellaan toiminnoista
4. Joukkueen peluutuksen päättää aina valmentajat, seuran ohjeistuksen mukaan.

Annetaan valmentajille rauha valmentaa treeneissä ja turnauksissa. (jos sinulla on mielipiteitä joukkueen toiminnasta, niin keskustellaan asioista treenien/turnauksen jälkeen (EI treenien tai turnauksen aikana!!)

1. WA-ryhmissä keskustelu. Jokaisella joukkueella on oma wa-ryhmä. Kunnioita siellä keskustellessasi kaikkien mielipiteitä. WA-ryhmästä saa monesti asioista väärän kuvan ja sinne on helppo latoa kaikenlaista tekstiä! Pyritään siihen, että jos tulee asioita, jotka ovat epäselviä niin kysytään niistä kasvotusten -muistetaan, että valmentajat ja jojot tekevät harrastustoimintaa kaikkien hyväksi vapaaehtoisesti. Pidetään mieluummin vanhempainilta, missä keskustellaan asioista kasvotusten kuin setvitään asioita wa-ryhmissä!
2. Vanhempia tarvitaan mukaan toimintaan huoltajiksi, jojoiksi, valmentajiksi, turnaustehtäviin ym. Tarkoituksemme on järjestää kaikille lapsille mukavaa ja motivoivaa harrastustoimintaa mutta toiminta ei pyöri ilman vanhempia.

Summa Summarum:

TEHDÄÄN TOIMINTAA YHDESSÄ JA HYMYSSÄSUIN. JOS JOKIN ASIA HARMITTAA TAI ET TIEDÄ, NIIN KESKUSTELLAAN. PYRITÄÄN VÄLTTÄMÄÄN TOISTEN LOUKKAAMISTA! KAIKKI TEKEVÄT TÄTÄ VARMASTI SAMALLA SYDÄMELLÄ LASTEN JA NUORTEN HYVINVOINNIN TURVAAMISEKSI.

Seuran ohjeistus pelaajien peluuttamiseen

1. Joukkueen peluutuksista päättää joukkueen valmentaja/t seuran ohjeistuksen mukaan.
2. Kaikille on kauden aikana luvassa peliaikaa.
3. Jos on paljon turnauksia, niin valmentaja valitsee pelaajat eri turnauksiin. Pelaajat vaihtelevat eri turnauksiin.
4. Valinnat tehdään harjoituksissa käynnin, omatoimisen harjoittelun ja kehittymisen mukaan. Jokaiselle pyritään löytämään sillä hetkellä kehityksen mukaisia pelejä. Valmentajalla on selkeät kriteerit ja suunnitelmat peluutuksiin.
5. Valmentajat miettivät treenaamista ja pelejä paljon. Annetaan heille rauha toimintaan treenien ja pelien aikana. Peluutuksiin liittyvät keskustelut käydään treenien ja pelien ulkopuolella. Jos paljon keskusteltavaa niin järjestetään vanhempainilta!
6. Lasten ja nuorten kehittyminen menee kaikilla eri aikaan. Kehittymiseen vaikuttavat harjoituksissa käynti, omatoiminen monipuolinen liikkuminen, geeniperimä. Toiset kehittyvät nopeammin ja toiset hitaammin. Annetaan kaikille oma aikansa kehittyä ja mahdollistetaan tukemalla/kannustamalla kehittymistä. Kehittyminen tapahtuu liikettä lisäämällä ja pallon kanssa tekemällä sekä oikean tasoisilla peleillä.

KUN LAPSI HARRASTAA NIIN MYÖS VANHEMMAT HARRASTAVAT!

Vanhemman tuki ja mukana olo vahvistavat pysyvän liikuntaharrastuksen syntymistä. Kun lapsi harrastaa, vanhemmat saavat:

* Oivan mahdollisuuden opettaa elämässä tarvittavia tunnetaitoja, joita ryhmässä harrastaminen tuo eteen viikoittain
* Kasvatuskumppaneita valmentajista
* Vertaistukea muista vanhemmista ja perheistä; ehkä jopa elinikäisiä ystäviä
* Elää yhdessä tunteita lasten kanssa
* Antaa omaa osaamistaan yleishyödylliseen käyttöön

JOUKKUE ON TIIMI

Tiimityöskentelyssä esiin nousevat henkilöiden persoonallisuudet ja työskentelytavat. Toimiva tiimi tarvitsee erilaisia osallistujia omilla vahvuuksilla. Yhteisöllinen tiimityöskentely vaatii halua toimia yhdessä yhteisten tavoitteiden saavuttamiseen.

VANHEMMAN ROOLI

1. Kannustaa lasta ja ryhmää.
2. Pyrkii mahdollistamaan lapselle riittävän unen, levon ja ravinnon.
3. On kiinnostunut ja innostunut oman lapsen joukkueen/ryhmän tekemisestä, ei pelkästään oman lapsen tekemisestä.
4. Mahdollistaa toiminnan resurssit.
5. Välittää oman tekemisen riemun ja iloisen ilmapiirin koko ryhmälle.
6. Osallistuu mahdollisuuksien mukaan oman lapsen ryhmän/joukkueen järjestelytehtäviin kilpailuissa, harjoituksissa, turnauksissa tai otteluissa.
7. Muodostaa joustavan yhteistyön valmentajan kanssa lasten ja nuorten hyväksi; löytävät keskuudestaan sopivat henkilöt hoitamaan joukkueen asioita, jotta valmentajat voisivat keskittyä valmentamiseen.